Quadra Place este un ansamblu rezidențial din Sectorul 6, București, amplasat în vecinătatea Universității Politehnicii București și Sema Parc, pe terenul fostelor ateliere ale IAUC (Întreprinderea de Aparate și Utilaje pentru Cercetare din București). Este unul dintre primele ansabluri rezidențiale de asemenea dimensiuni din București, de după Revoluție. Este alcătuit din 11 tronsoane de blocuri, cu 343 de unități locative și are o suprafață totală construită de circa 50.000 mp, pe un teren de 15.447 mp. Ansamblul mai dispune de un parc central în suprafață de 2.010 mp, 245 de locuri de parcare supraterane, alături de 136 de garaje la parterul blocurilor.